พอดีมีเพศสัมพันธ์ช่วงไข่ตก แล้วถุงยางแตก เลยทานยาคุมฉุกเฉินแบบ1เม็ดทันที แต่เลือดประจำเดือนไม่มา ซึ่งจากที่เคยสอบถามแฟนมา คราวก่อนที่แฟนทานไป เลือดก็มาแบบปกติ ไม่ทราบว่าอย่างนี้จะเป็นอะไรมั้ยครับ
สวัสดีค่ะ ยาคุมกำเนิดแบบฉุกเฉินนั้น เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องขึ้นมาได้เช่นกันส่วนเรื่องประจำเดือนนั้น อาจจะคลาดเคลื่อนได้บ้าง แต่ควรจะมาไม่เกิน 35 วันจากครั้งก่อนค่ะ ถ้ามาช้ากว่านี้ก็ถือว่าช้าผิดปกติ ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ต่อไป